Forfatteraften med Julie Hastrup

## Mød vinderen af årets Mofibo Award i kategorien krimi og spænding til en hyggelig aften på Dallund slot.

Julie Hastrup er aktuel med romanen Fremmed, som er det tiende bind i hendes populære serie om drabsefterforskeren Rebekka Holm. Det er en nervepirrende krimi om tilhørsforhold og identitet, og om hemmeligheder så dybe, at mord kan synes eneste udvej.

Forfatteren formår at fortælle en historie, som holder læseren fanget til sidste side uden nogensinde at kede sig. Handlingen er henlagt til den barske ø, Isle of Skye i Skotland, hvor den danske billedkunstner, Estrid Mørk, bliver fundet hængt i sit hjem. Selvmord, mener politiet, men hendes datter opdager, at der stikker mere under. Moren blev udsat for trusler.

Romanerne i Hastrups serie kan læses uafhængigt af hinanden, så denne aften er også for dig, der ikke følger serien tæt eller som slet måske ikke er kommet i gang endnu.

Glæd dig til at høre om, hvad Julie Hastrup bliver inspireret af, hvordan hun vælger sine temaer, hvordan hun researcher, og hvorfor der skulle gå flere år fra hendes eget besøg på Isle of Skye, til hun skrev en bog, som foregår derovre.

### Dato, sted og tidsplan:

Tirsdag den 5. august 2025

Dallund slot

Dallundvej 63

5471 Søndersø

18.30: Dørene åbner. Kom ind, find en plads og køb en kop kaffe og kage

19.00: Julie Hastrup interviewes af journalist og forfatter Pernille Redder

20.00: Mulighed for bogsalg og signering

20.15: Tak for i aften

Billetpris: 80 kroner

Billetter købes på nordfynsbib.dk

Arrangører: Dallund slot, Writers Club og Nordfyns biblioteker